સમગ્ર સોરઠ પંથકની આઝાદીના ઈતિહાસમાં અલગ તરી આવતા કનડા ડૂંગરના કહેરની દાસ્તાન વર્ણવતા નિવૃત્ત વનઅધિકાર પ્રવિણસિંહ બાબરીયાએ જણાવ્યું છે કે, અંગ્રેજો અને નવાબી શાસન સામે નાકર લડત ચલાવતા તથા કનડાના ડૂંગર ઉપર સત્યાગ્રહમાં બેઠેલા ૮ર મહિયા રાજપૂતોને સમાધાનના સંકેત આપી બાદમાં ૯૦૦ સૈનિકોની ફૌજ સાથે હૂમલો કરીને માથા વાઢી લેવાયા હતાં. તા. ર૮-૧-૧૮૮૩ ના રોજ બનેલી આ કંપારી છોડાવી દેનારી ઘટનાને રતુભાઈ અદાણીએ દેશનો સૌપ્રથમ સત્યાગ્રહ ગણાવ્યો છે.